á Les Valls de Valira
Comarques de Lleida, Alt Urgell, Lleida
Les Valls de Valira - Anserall
Duana amb Andorra a La Farga de Moles
Escultura de minotaure de Philippe Lavaill a Bescaran
El mural de la font de la Colladera
Archavell (s.XI). Potser com a 'Arca vella' en relació a un megalit o fita.
de les Valls de Valira
Valles de Valira --> Les Valls de Valira (11/02/1983)
A Bescaran, xics i grans, posen la paella al foc quan la gallina encara no ha posat l'ou al clot.
Data de visita: 17/11/2012
Limita al sud amb els termes de Montferrer i Castellbò (que s'estén també pel sector ponentí), la Seu d'Urgell i Estamariu; a l'est termeneja amb el Pont de Bar i Lles de Cerdanya (Baixa Cerdanya), al nord-oest amb Alins de Vallferrera i Farrera, ambdós del Pallars Sobirà, i al nord amb Andorra.
Entitats de població: Anserall, Arcavell, Arduix, Argolell, Ars, Asnurri, Baixos de Calvinyà, Bescaran, Calvinyà, Civís, La Farga de Moles, Os de Civís, Sant Antoni, Sant Joan Fumat i Sant Pere.
És el segon municipi més extens de l'Alt Urgell i el més septentrional, constituït el 1970 amb la fusió dels termes d'Anserall, Ars, Bescaran i Civís. El cap del municipi és a Anserall. Comprèn set entitats municipals descentralitzades: Arcavell i la Farga de Moles, Ars, Asnurri, Bescaran, Civís, Os de Civís i Sant Joan Fumat.
El terme tradicional d'Anserall tenia una extensió de 21,2 km², fins que el 1970 li foren annexats els municipis d'Ars (35,3 km²), Civís (63,5 km²), Arcavell (17,5 km²) i Bescaran (33,76 km²). Rebé el nom oficial de les Valls de Valira, nom que es correspon amb la morfologia del nou terme, excepte pel que fa a les terres de Bescaran, que no pertanyen a la conca de la Valira sinó a la del Segre.
Al terme hi predomina la ramaderia de llet, encara que últimament s’hi ha anat introduint el bestiar vacú i equí de carn. Hi pasturen també alguns ramats d’ovelles. L’obertura d’establiments de restauració i de diverses residències - casa de pagès ha vingut a donar resposta al creixent interès turístic d’aquestes valls.
La Farga de Moles, tot i no ser una població andorrana, celebra la diada de la Constitució Andorrana el 14 de març i la festivitat de la Mare de Déu de Meritxell el 8 de setembre. Al poble s'hi troba la duana de la Guàrdia Civil i diferents oficines de tramitació de serveis duaners.
Os de Civís es troba situat a la vall d'Aós, que és part de la coma de Setúria, formada per la conca del riu d'Aós, tributari de la Valira. Geogràficament la vall d'Aós és al vessant andorrà, però administrativament sempre ha estat part de Catalunya i els seus límits no han estat disputats. Només es pot accedir a Os de Civís per carretera des de Sant Julià de Lòria (Andorra). La comunicació directa amb la resta del municipi, que es troba al vessant català de la Valira, és força dificultosa. És a través del coll de Conflent, de 2.150 m. d'altitud; Aquesta característica de que, per accedir a una part del territori (Os de Civís), tot i no estar separat físicament de la resta de l'estat al que pertany, s'ha de travessar un país estranger (Andorra) és el que es coneix com un periclavament i es un cas únic a Catalunya i Espanya.
Les dels diferents pobles que formen el municipi. Festes Majors:
Anserall. 1r diumenge de setembre
Argolell. 2n diumenge d'octubre
Arcavell. 1r diumenge d'octubre
Ars. 2n diumenge de novembre
Asnurri. 3r diumenge de setembre
Bescaran. 2n diumenge de novembre
Calbinyà. 2n diumenge de juliol
Civís. 3r diumenge d'octubre
La Farga de Moles. 15 d'agost
Os de Civís. últim diumenge de juny
San Joan Fumat. Últim diumenge de maig
Museu del pagès a Calvinyà.
El romànic. Antic monestir de Sant Serni de Tavèrnoles, a Anserall, església de Sant Martí d'Ars, amb el seu singular campanar rodó, i el campanar de Sant Martí de Bescaran.
Els artesans. A la Farga de Moles trobareu la pedrera de cal Cotet. A cal Blasi de Bescaran, exposició permanent d'art i artesania.
La ruta de Sorri. De Bescaran a Bescaran 3 hores i mitja a peu.
Informació extreta de http://www.ccau.cat/; http://ca.wikipedia.org; http://www.alturgell.net/; http://vallsvalira.ddl.net/